108 
er Hundreder af Reder, der anlægges paa en lille Strækning; men 
Søen tager om Vinteren Forstranden bort, og kun en ringe Brøkdel 
af Larverne kunne slippe uskadte gjennem Vinteren. — Hvepsen 
graver med Mandiblerne og fejer bort med Fortarserne. Helst søger 
den et Sted, hvor Sandet falder skraat af, altsaa danner en lille 
Brink, hvor den kan grave skraat indefter. Kan den ikke finde 
det, graver den ogsaa paa fladt Terrain. Den stiller sig med 
Hovedet nedad og graver et Hul i Overfladen af Sandet, Hovedet 
sænker sig efterhaanden ned i Aabningen, og af og til fejes det 
udgravede Sand bort med Fortarserne. Saaledes bliver den ved at 
grave lodret nedefter, indtil Gangen har naaet dens egen Kroplængde, 
alt idet den drejer sig om sin egen Længde-Axe for at kunne grave 
ud til alle Sider. Saa forandrer den Retningen skraat nedefter og 
arbejder nu kun til den ene Side, saaledes at Bugen stadig vender 
nedad, og til denne Side kastes Sandet med Benene op af Gangen. 
Engang imellem, naar den har arbejdet længere Tid i Gangen, 
kommer den baglænds ud og kaster, ligesom en Hund, den udgravede 
Jord længere bort med Bagbenene. Endelig kommer den op med 
Hovedet forrest; Gangen er færdig, idet den inderste Ende af den 
er udvidet til en Celle. Den gaar nu lige hen til den efterladte 
Edderkop, tager fat i den og trækker den baglænds hen til 
Redens Munding. Her efterlades den et Øjeblik, medens Hvepsen 
gaar ned for at se, om alt er i Orden; den kommer strax efter 
frem i Aabningen, griber fat i et af Edderkoppens Bagben og 
trækker den ned i Gangen. Edderkoppen anbringes i Cellen, lig¬ 
gende i naturlig Stilling, paa Bugen, med Øjnene vendte mod Ud¬ 
gangen. Det store, hvide Æg anbringes paa Bagkroppens højre 
Side, ved Grunden, indenfor det højre Bagbens Laar, og Hvepsen 
begynder at fylde Gangen til. Vi se den nede i Gangen løsne 
Sandet af Væggene (den vender Hovedet opefter), og af og til 
stampe det fast med Bagkroppen. Saaledes bliver den ved, indtil 
hele Gangen er fyldt til, og ethvert Spor af dens Tilstedeværelse er 
fjærnet. Saa gaar den paa Jagt igjen. 
\ 
